open-index/open-wikipedia-markdown huggingface dataset:
Մարդագայլ տղան

**«Մարդագայլ տղան»** (늑대소년) ֆիլմը կորեական սիրային ֆիլմ է, որը թողարկվել է 2012 թվականին։ Այն նկարահանվել է 1960-ականների վերջին Հարավային Կորեայի Գանգվոնդոյի մի լեռնային գյուղում կատարված իրադարձությունների հիման վրա։

## Նկարագիր
Ֆիլմը մարդագայլ տղայի մասին է, որ ստեղծվել էր փորձարկումների արդյունքում, և հանդիպում է մի աղջկա։ Այս ֆիլմը ռեժիսոր Չո Սոնգ հին ներկայացրել էր դեռևս Կորեայի կինոյի արվեստի ակադեմիա հաճախելիս, և ասում են, որ սկզբում աղջիկն էր մարդագայլը, իսկ ավարտը կրկին ողբերգական էր։ Տղան և աղջիկը դերերով փոխվել էին առևտրային պատճառներով, և դրանից պատմությունը շատ է փոխվել։

## Ցուցադրություն
Ֆիլմը առաջին անգամ ցուցադրվել է Տորոնտոյի կինոփառատոնին և Վանկուվերի միջազգային կինոփառատոնին, որոնք անցկացվել էին 2012-ի սեպտեմբերին, ինչպես նաև ցուցադրվել է Բուսանի միջազգային կինոփառատոնին, հոկտեմբերին։ Այն թողարկվել է Կորեայում նույն տարվա հոկտեմբերի 31-ին։

[մինի|ձախից|Սունի` դերասանուհի [Պակ Բոյոնգ]]
[300px|մինի|աջից|Չոլսու` դերասան [Սոնգ Ջունգ Կի]]

## Սյուժե
Սունին, նրա մայրն ու կրտսեր քույրը ապրում էին գյուղում։ Մի օր Սունիի տանը մի անծանոթ տղա է հայտնվում։ Տեսքից մարդու էր նման, սակայն վայրի կենդանու վարքագիծ ուներ։ Շուտով Սունիի ընտանիքը ոստիկանություն է դիմում, բայց ոստիկանությունը հայտնում է, որ դա իրենց իրավասության տակ չէ և, որ պետք է տղային ուղարկեն հաստատություն, սակայն հաստատությունը ասում է, որ պետք է սպասեն։ Ընտրություն չունենալով` Սունիի ընտանիքը դառնում է մարդագայլի խնամակալը, նրա անունը դնում են Չոլսու և սովորեցնում են մարդու նման ապրել։ Այդ ընթացքում մարդագայլը նրանց հարազատ է դառնում։ Սակայն Ջիթեն, որը մի հարուստ մարդու որդի էր և դեռ մանկուց Սունիի հանդեպ զգացմունքներ ուներ, տեսնում է, որ Սունին մտերմացել է Չոլսուի հետ, խանդից հայտնում է գյուղացիներին, և նրանք որսորդ են վարձում մարդագայլին սպանելու համար։ Բայց հակառակ սպասումներին, նրանք սկսում են մտափոխվել` տեսնելով շատ նուրբ Չոլսուին։

## Ծանոթագրություններ

Կատեգորիա:2010-ականների կորեերեն ֆիլմեր
Կատեգորիա:2012 ֆիլմեր
Կատեգորիա:Կորեերեն ֆիլմեր
Կատեգորիա:Մարդագայլերն արվեստում
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում 2010-ականներին
Էլիզաբեթ Ամսդեն

**Էլիզաբեթ Ամսդեն** (, ), ամերիկացի օպերային երգչուհի (սոպրանո) և դերասանուհի։ Միջազգային օպերային կարիերա է արել 20-րդ դարի սկզբին։ 1923–1946 թվականներին հոլիվուդյան ֆիլմերում նկարահանվել Է փոքր և միջին դերերում։ Ընդհանուր առմամբ խաղացել է 35 դեր։

## Կենսագրություն
Ամսդենը ծնվել է Մասաչուսեթսում՝ Բոստոնում, սակայն դպրոցական տարիներին նրա ընտանիքը տեղափոխվել է Ռոդ Այլենդ նահանգի Պրովիդենս քաղաք, որտեղ նա ընդունվել է *Elmhurst School։* 1892 թվականին ընդունվել Է Բոստոնի միջազգային վոկալ դպրոց, որտեղ ուսանել է Ուիլյամ Ուիթնինի մոտ։ Ավելի ուշ մեկնել է Փարիզ, որտեղ ապրել է վեց տարի։ 1910 թվականին իր առաջին պրոֆեսիոնալ առաջնաելույթն է կատարել Լոնդոնում՝ «Քովենթ Գարդեն թագավորական թատրոնում»։ 1911 թվականին Նիսում և Բրյուսելում ելույթներից հետո դարձել է Բոստոնի օպերային խմբի անդամ, որտեղ նա մասնավորապես կատարել է «Աղջիկ արևմուտքից»–ում Մինիի դերը և գլխավոր դեր «Աիդա»–ում։ Նա նաև հանդես է եկել Կենտրոնական օպերային թատերախմբի հետ և հյուրախաղերի է մեկնել Միացյալ Նահանգներ՝ Սան Կառլո օպերային թատերախմբի հետ միասին։

## Անձնական կյանք
Կանադացի բարիտոն Ջոզեֆոմ Ռոյերի հետ առաջին ամուսնությունն ավարտվել է ամուսնալուծությամբ։ Նրա երկրորդ ամուսնությունը *New York Post* թերթի երաժշտական քննադատ և մարզական լրագրող Չարլզ Պ. Սավիերի հետ շարունակվել է մինչև նրա մահը 1935 թվական։ Ավելի ուշ նա ամուսնացել է Գաբրիել Չամինադասի հետ, որի հետ ապրել է մինչև իր մահը՝ 1966 թվականը։

## Ծանոթագրություններ

Կատեգորիա:Մարտի 27 ծնունդներ
Կատեգորիա:1881 ծնունդներ
Կատեգորիա:Անձինք այբբենական կարգով
Կատեգորիա:Հուլիսի 20 մահեր
Կատեգորիա:1966 մահեր
Կատեգորիա:Նյու Յորք քաղաքում մահացածներ
Կատեգորիա:ԱՄՆ-ի օպերային երգիչ-երգչուհիներ
Կատեգորիա:20-րդ դարի օպերային երգիչներ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:Երաժիշտներ այբբենական կարգով
Կատեգորիա:Ամերիկացի կինոդերասանուհիներ
Սաննակջի

thumb|right|Սաննակջիի տեսանյութ
**Սաննակջի**ն () կորեական հում ձկան ուտեստի տեսակ է։ Այս բառը կազմված է կորեերենի «ողջ» և «ութոտնուկ» բառերի համադրությունից, ինչպես նաև այն պատճառով, որ ծծողներ ունեցող փափկամարմիններում, ինչպիսին են ութոտանիները, նյարդային համակարգը շարունակում է արձագանքել նույնիսկ մահից հետո, ուստի ծծողները գալարվում են՝ կարծես դրանք ողջ են։ Եվ շնչուղիները բռնելու պատճառով մահվան շատ դեպքեր էլ կան:Ութոտնուկը սովորաբար բռնում են այնպես, որ նվազագույնի հասցնեն ցավը, և աղիները հանվում են, հետո կտրտում են մի քանի կտորների և ուտում քնջութով կամ քնջութի յուղով մի փոքր համեմված։

## Դեպքեր
Հատուկ ուշադրություն է պահանջվում ութոտնուկ ուտելիս, քանի որ ութոտնուկի ոտքերի ծծողները շարժվում են ափսեի վրայով։ Այս շարժվող ծծողները ուտելիս կարող են կպչել մարդու կոկորդին կամ բերանին։ Որոշ մարդկանց մոտ դա կարող է խեղդվելու վտանգ առաջացնել։ Հաղորդվել են որոշ խեղդվելու պատահարներ։ Գվանգջուում տեղի ունեցած պատահարը վերջին դեպքերից է։

## Խորտիկ
Սաննակջին կարելի է գտնել հում ձկան ռեստորանում, նաև Կորեայի փողոցային կրպակ-ռեստորաններում։ Շատերը Սաննակջին վայելում են Սոջուի հետ միասին։

## Հանրաճանաչ մշակույթ
Սաննակջին կարող ենք տեսնել «Օլդբոյ (ֆիլմ, 2003)» կորեական ֆիլմի մի տեսարանում։ «Զարմանալի Մրցավազք 4» ծրագրում Հարավային Կորեայի Սեուլ քաղաքում անցկացվեց մի աման ողջ ութոտնուկ ուտելու մարտահրավերը։ Մասնակիցները եկել էին «Կորեայի համը» փորձելու և մինչև ուտեստը բերելը տեղյակ չէին, որ Սաննակջին է։ Երկու թիմեր ձախողվեցին, և միայն մեկ թիմ կարողացավ ամբողջությամբ դատարկել ամանը։

## Արտաքին հղումներ
Ռուսիֆ Հուսեյնով։ Սաննակջիի փորձարկում

## Ծանոթագրություններ

Կատեգորիա:Ուտեստներ ըստ երկրի
Կատեգորիա:Կորեական խոհանոց
Կատեգորիա:Ծովամթերքով ուտեստներ
Հոտտոկ

**Հոտտոկ** ()-ը նախուտեստ է, որն հիմնականում ուտում են Հարավային Կորեայում և Չինաստանում։ Այն տաք հաց է, որը պատրաստվում է տտոկով, շաքարով և ալյուրով։ Այն պարունակում է մոտ 230 կալորիա։ Մարդկանց մեծամասնությունը այն ձմռանն է ուտում, իսկ մեր օրերում կան նաև Հոտտոկի խառնուրդներ, որոնցով կարելի է այն պատրաստել տանը։
## Մանրամասնում
Ներսում կլորացված շաքարի պես և շրջապատված տտոկով, այն ձմռան գլխավոր ուտելիքն է։ Սովորաբար դարչինի համով շագանակագույն շաքար են ավելացնում, բայց մեր օրերում ավելացնում են նաև բանջարեղեն, և որպեսզի շագանակագույն շաքարը չթափվի, ալյուր են ավելացնում կամ ընկույզներ, օրինակ գետնանուշ, աղում են այն՝ մածուցիկությունն ավելացնելու համար։ 
Հոտտոկի տտոկը սովորաբար սպիտակ է, բայց կարող ենք պատրաստել նաև կանաչ թեյի Հոտտոկ, ավելացնելով կանաչ թեյի փոշի, որը տտոկը կդարձնի կանաչ գույն։ Այն հիմնականում վաճառվում է շուկաներում կամ փողոցում։ Գոյություն ունեն նաև Ջապչե հոտտոկ և ծովամթերային հոտտոկ։ 
Սովորաբար գինը սահմանվում է 1 հատի համար 1000 հարավկորեական վոն, իսկ որոշ տեղեր վաճառում են ավելի քան 1500 վոնով (օրինակ՝ հանրախանութներում և այլն)։

## Պատմություն
 
### Ծագում

1927 թվականի գարնանը ամեն օր ավելի քան 1000 հոգի «քուլլի» (չինացի ֆերմեր) վայրէջք էին կատարում Ինչոնում։ Կորեայում բնակություն հաստատած չինացիները արագորեն մշակեցին ամենալավ սնունդը աղքատ հաճախորդներին վաճառելու համար։ Դրանց մեջ մտնում էր նաև Հոտտոկը։ Այն կոչվում էր «Գաղթողների տտոկ» և «Հոտտոկ»։ Անվան բնօրինակը եղել է «Հվասո» (火燒) կամ «Գոբյոնգ»(枯餠): Իսկ Ճապոնական գաղութային ժամանակաշրջանում ճապոնացիները այն անվանել են «Ջինապանգ» (支那 パ ン): Այնտեղ, որտեղ շատ քուլլիներ կային, շատ էին նաև Հոտտոկի խանութները, և նույնիսկ «Հոտտոկի խանութը վառվում է» (այսինքն՝ շատ աղմկոտ է) ժարգոնը ստեղծվեց։

## Առևտրային ապրանք
Հոտտոկի բաղադրիչները պարունակող ապրանքները մշակում և վաճառում են այնպիսի ընկերություններ, ինչպիսիք են Samyang Corporation, Ottogi և CJ Ջեիլջեդանգ։ Այդ արտադրանքները նախատեսված են տանը Հոտտոկ պատրաստելու համար։

## Չինական Հոտտոկ
Չինական Հոտտոկը Հոտտոկի տեսակ է, որը հարթեցված ձևով Գոնգգալ հացն(չինական հաց) է։ Այն Գոնգգալ հացի նման ներսում դատարկ է, և բնութագրվում է նրանով, որ ներսից շաքարով պատված է։ Որոշ փողոցային վաճառողներ այն վաճառում են  «Պղպջակ Հոտտոկ» անվան տակ։

## Պատկերասրահ

Nokcha-hotteok.jpg|Կանաչ թեյով Հոտտոկ
Ssiat hotteok.jpg|Գետնանուշով պատրաստված Հոտտոկ
Hotteok 2.jpg|Հոտտոկի պատրաստման ընթացք


## Ծանոթագրություններ

Կատեգորիա:Կորեական խոհանոց
Կատեգորիա:Նախուտեստներ
Կատեգորիա:Ուտեստներ ըստ երկրի
Օսմոտիկ էլեկտրակայան

**Օսմոտիկ էլեկտրակայան** ստացիոնար էլեկտրակայան՝ հիմնված հեղուկի ցրման օսմոզ սկզբունքի վրա։

Աշխարհում առաջին և միակ օսմոտիկ էլեկտրակայանը կառուցվել է Statkraft հիդրոէլեկտրիկ ընկերության կողմից Նորվեգիայի Տոֆտ քաղաքում (Հուրում կոմունա)։ Այն գտնվում է *Södra Cell Tofte* պղպեղի և թղթի գործարանի տարածքում։ Էլեկտրական կայանքների կառուցումը գնահատվում է 20 միլիոն դոլար և 10 տարի, ինչը հանգեցնում է տեխնոլոգիայի նախագծմանն և զարգացմանը:Այս էլեկտրաէներգիայի մատակարարումը շատ ցածր էներգիայի պարունակություն ունի` սկզբնականը 2-4 կՎտ։ Դրանից հետո նախատեսվում է էներգիայի արտադրությունը հասցնել 10 կիլովատի։
Այս պահին էլեկտրակայանը կարծես փորձարարական է, բայց եթե փորձարկումները հաջողությամբ ավարտվեն, կայանը կգործարկվի առևտրային օգտագործման համար։

## Գործարկման սկզբունքը
thumb|Կայանի սխեմատիկ կառուցվածքը
Օսմոտիկ էլեկտրակայանը վերահսկում է աղի և քաղցրահամ ջրի խառնուրդը դրանով էներգիա հանելով հեղուկների աճող էնդրոպիայից։ Խառնուրդը տեղի է ունենում բաքում, որը կիսաթափանցիկ թաղանթով բաժանված է երկու բաժանմունքի։ Մեկ խցիկում ծովային, իսկ մյուսում թարմ ջուր է մատակարարվում։ Ծովային և քաղցրահամ ջրերում աղերի տարբեր խտության պատճառով թարմ կուպեից ջրի մոլեկուլները, փորձելով հավասարեցնել աղի կոնցենտրացիան, թաղանթով անցնում են ծովային խցիկ։ Այս գործընթացի արդյունքում ծովի ջրի խցիկում առաջանում է գերճնշում, որն էլ իր հերթին օգտագործվում է էլեկտրականություն արտադրող հիդրավլիկ տուրբինը պտտելու համար։

## Տեխնոլոգիայի առավելություններն ու թերությունները
### Առավելություններ
* Ի տարբերություն քամու և արևի, ապահովվում է շարունակական վերականգնվող էներգիայի աղբյուր `սեզոնային փոքր փոփոխություններով։
* Ջերմոցային էֆեկտի ազդեցություն չկա։

### Թերություններ
* Ընթացիկ թաղանթն ունի 1 Վտ/մ² ընթերցում։ Ցուցանիշը, որը կայանները կդարձնի շահութաբեր, 5 Վտ/մ² է։ Աշխարհում կան մի քանի ընկերություններ, որոնք արտադրում են այդպիսի թաղանթներ՝ Ջեներալ էլեկտրիկ , , *Հիդրանավտիկա* , : Օսմոտիկ կայանի սարքերը պետք է լինեն շատ ավելի բարակ, քան ներկայումս արտադրվողները։ 
*Օսմոտիկ էլեկտրակայանը կարող է օգտագործվել միայն գետերի գետաբերաններում, որտեղ քաղցրահամ ջուրը թափվում է աղաջուր։

## Օսմոտիկ էներգիայի պոտենցիալը և հեռանկարները
*Statkraft* հիդրոէլեկտրիկ ընկերությունն այս տեսակի էլեկտրաէներգիայի արտադրության ներուժը գնահատում է 1600-1700 բարձր ջերմաստիճանի։ Սա ներկայացնում է էլեկտրաէներգիայի ընդհանուր համաշխարհային սպառման մոտ 10%-ը։
Մոտ 2-3 տարի անց (2009 թվականի տվյալները) նախատեսվում է ստեղծել մեկ այլ մինչև մեկ մեգավատ հզորությամբ փորձնական էլեկտրակայան։

## Ծանոթագրություններ

## Արտաքին հղումներ
* 
* 
* 

Կատեգորիա:Աղեր
Կատեգորիա:Էներգետիկա
Կատեգորիա:Էներգիա
Կատեգորիա:Էներգիայի աղբյուրներ
Կատեգորիա:Շրջակա միջավայրի պաշտպանություն
Կատեգորիա:Վերականգնվող էներգիա
Կատեգորիա:Տնտեսություն
Հաղթանակի տիեզերանավը

**«Հաղթանակի տիեզերանավը»** () ֆիլմը 2021 թվականին Նեթֆլիքսում թողարկված Հարավային Կորեայի առաջին ֆիլմն է տիեզերքի մասին։

## Սյուժե
2092 թվականին Երկիր մոլորակը աղտոտվեց և հիվանդությունների պատճառով այն դարձավ դժվար բնակելի։
Համալսարանական տեխնոլոգիական ծառայությունները (UTS) մարդկության համար նոր տուն է կառուցում Երկրի արբանյակային ուղեծրում, բայց միայն քչերն են կարող այնտեղ ապրել։ «Հաղթանակի տիեզերանավը» տիեզերական աղբահանության նավի անձնակազմը, յուրաքանչյուրը իր կյանքի պատմությամբ, ապրում է ուղեծրում՝ մաքրելով աղբը։ Սակայն, երբ նրանք հայտնաբերում են Դորոթի անունով ռոբոտին (իրական անունը Կանգ Կոտնիմ), որը հայտնի է որպես զանգվածային ոչնչացման զենք, նրանց կյանքում հանկարծակի շրջադարձային պահ է գալիս։

## Ֆիլի պատրաստում
### Զարգացման փուլ
Ֆիլմի սկզբնական անվանումը «Բոնգեհո» էր:2019 թվականի մայիսին չինական Huai Brothers ազգային ընկերությունը ֆիլմում ներդրել է 4,2 միլիոն դոլար։ «Աստծո հետ միասին.Մեղք և պատիժ» և «Բեկդուսան» մարտաֆիլմերի ստեղծման հիմքում ընկած Dexter Studios տեսողական էֆեկտների ընկերությունը վարձվեց «Հաղթանակի տիեզերանավը» ֆիլմի համար։

### Կաստինգ
2018-ի հունիսին հաղորդվեց, որ Սոնգ Ջունգ Կին համաձայնել է նկարահանվել Չո Սոնգ Հիի հաջորդ ֆիլմում։ Այն դարձավ երկրորդ համագործակցությունը «Մարդագայլ տղան» ֆիլմից հետո։ 2019-ի հունվարին Կիմ Թե Րին ստանձնեց տիեզերանավի ավագի դերը։ Վերջնական թիմը հաստատվեց 2019 թվականի հունիսին, երբ Յու Հէ Ջինը միացավ հիմնական դերասանական կազմին `ռոբոտի շարժումների նկարահանման և ձայնային դերասանության համար։ Բրիտանացի դերասան Ռիչարդ Արմիթիջը Ինստագրամյան իր էջում հայտարարել էր, որ նկարահանումները կսկսվեն 2019 թվականի հուլիսից։

### Նկարահանում
Հիմնական նկարահանումները սկսվել են 2019 թվականի հուլիսի 3-ին, իսկ նկարահանումներն ավարտվել են նոյեմբերի 2-ին։

## Թողարկում
Ֆիլմի առաջին թրեյլերում, որը թողարկվել է 2020 թվականի մայիսի 6-ին, հայտարարվեց, որ «Հաղթանակի նավը» կինոթատրոնում կցուցադրվի ամռանը։ 2020-ի հունիսի 12-ին հայտարարվեց, որ ֆիլմի թողարկումը, որը նախատեսվում էր անցկացնել Չուսոկի ժամանակ, հետաձգվում է COVID-19 համավարակի պատճառով։ 2020 թվականի օգոստոսի 3-ին թողարկվեց երկրորդ թրեյլերը ֆիլմի թողարկման ամսաթվի հետ միասին, որը սեպտեմբերի 23-ն էր։ 2021 թվականի փետրվարի 5-ին այն թողարկվեց Նեթֆլիքսում։

## Ծանոթագրություններ

Կատեգորիա:2010-ականների կորեերեն ֆիլմեր
Կատեգորիա:2021 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Հարավային Կորեայի կինեմատոգրաֆիա
Կատեգորիա:Ֆանտաստիկ ֆիլմեր տիեզերքի մասին
Կատեգորիա:Ֆիլմեր, որոնց գործողությունները տեղի են ունենում 2090-ականներին
Գառնիկ Կարապետի Ղանդիլյան

**Գառնիկ Կարապետի Ղանդիլյան ** (օգոստոսի 23, 2001, Գյումրի - նոյեմբերի 10, 2020, Կարմիր շուկա, Արցախի պաշտպանության բանակի զինծառայող։

## Կենսագրություն
### Կյանք և ուսում

Ծնվել է 2001 թվականի օգոստոսի 23-ին Գյումրիում՝ Կարապետ և Հռիփսիմե Ղանդիլյանների ընտանիքում։ Ունի կրտսեր քույր և եղբայր՝ Քնարիկ և Վարդան Ղանդիլյանները։

2008 թվականից սովորել է Գյումրու 38 հիմնական դպրոցում, 2015 թվականին տեղափոխվել է Գյումրու օլիմպիական հերթափոխի պետական մարզական քոլեջ՝ որտեղ նաև հաճախել է ձյուդոյի։ Ունի 7 մեդալ, և բազմաթիվ պատվոգրեր։

### Զինվորական ծառայություն
Գառնիկ Ղանդիլյանը պարտադիր ժամկետային զինծառայության է անցել 2019 թվականի ձմեռային զորակոչով Գյումրու Զինկոմիսարիատից։ 2019 թվական դեկտեմբերի 16-ին զորակոչվել է բանակ։ Ծառայում էր Արցախում։

### Արցախյան պատերազմ
2020 թվականի Սեպտեմբերի 27-ի վաղ առավոտյան, Ադրբեջանի Հանրապետությունը լայնամասշտաբ հարձակում է գործել արցախա-ադրբեջանական հակամարտ զորքերի շփման գծի ամբողջ երկայնքով։ 44օր շարունակ Գառնիկը համառ մարտեր է մղել թշնամու հետ։ Վարորդ էր՝ պատերազմի ողջ ընթացքում ապահովել է անհրաժեշտ բոլոր պարագաներով՝ սնունդով, հագուստով, զինամթերքով, վիրավորներին տեղափոխել հիվանդանոցներ։ Անմահացել է 2020 թվականի նոյմբերի 10-ին, հրադադարի ընդունումից ժամեր հետո։

### Հուղարկավորություն
2020 թվականի Նոյեմբերի 13-ին տեղի է ունեցել Գառնիկ Ղանդիլյանի հուղարկավորությունը, զինվորական կարգով, Հերոսին հողին են հանձնել Շիրակի զինվորական պանթեոնում։

### Պարգևներ և հիշատակում
2021 թվականի փետրվարի 15-ին, Գառնիկ Ղանդիլյանը՝ հակառակորդի սանձազերծած լայնածավալ ռազմական գործողությունների ընթացքում Արցախի Հանրապետության պետական սահմանները պաշտպանելիս ցուցաբերած արիության ու խիզախության համար՝ հետմահու պարգևատրվել է «Մարտական ծառայություն» մեդալով։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Դաշա Մեդովայա

**Դաշա Մեդովայա** (իսկական անունը **Դարյա Վլադիմիրովնա Կոբեց**, , (), ուկրաինացի երգչուհի, դերասանուհի, հեռուստահաղորդավարուհի, մոդել, կոմպոզիտոր և երգի հեղինակ։ Ուկրաինական կանանց պոպ խմբի նախկին սոլիստկա։

## Կենսագրություն
Ծնվել է Խերսոնում, հոկտեմբերի 23-ին 1990 թվականին։ Մանկուց երաժշտության հանդեպ սերը ներշնչում է երգչուհու մորը դստերը տալ երաժշտական դպրոց, որպեսզի դաշնամուրի և վոկալի դասարանում սովորի։ Դպրոցն ավարտելուց հետո Դարյան ժամանել Է Կիև և ընդունվել Կիևի էստրադային և կրկեսային արվեստի պետական քոլեջ, որտեղ սովորել է մեկ տարի։ Վերադառնալով Խերսոն՝ շարունակել է զբաղվել երաժշտությամբ, ընդունվել երաժշտական ուսումնարան՝ խմբավարության ֆակուլտետ
: Մասնակցել է բազմաթիվ երաժշտական փառատոների։

### 2008—2010: Արկտիկա
Դպրոցն ավարտելուց հետո Դաշան գնացել է Կիև, որտեղ հայտնվել է շոու-բիզնեսի կենտրոնում՝ դառնալով Յուրի Նիկիտինի և Օլգա Գորբաչևայի նախագծի բեք-վոկալիստը։ Խմբի հետ մասնակցել է ավելի քան հարյուր համերգի, որտեղ հմտություն է ձեռք բերել հանդես գալու մեծ բեմի վրա։ 2008 թվականի սկզբին նկարահանվել է առաջին տեսաերիզում («Շատ-շատ»)։ Այդ տարի աշնանը թողարկվել է «Խնդրեմ» երգով տեսաերիզը։ 2009 թվականին խումբը հայտնվել է ուկրաինական հրատարակության «Playboy» տղամարդկանց ամսագրի դարձերեսին։ Նույն 2009 թվականին խմբում թողարկվել է «Սպիտակ ալբոմը», որը ներառել է տասնմեկ երգ, դա կար խմբի երգացանկում։ 2009 թվականին հանրույթը նկարահանել է «Ինչու՞» քնարական կոմպոզիցիայի տեսաերիզը։ նոյեմբերի 18-ին «Արկտիկա» խումբը մասնակցել է «Ոսկե շարմանկա» միջազգային հինգերորդ երաժշտական մրցանակաբաշխության արարողությանը։
2010 թվականին նա լքել է խումբը.

## Ծանոթագրություններ

Կատեգորիա:Ուկրաինացի երգչուհիներ
Կատեգորիա:Ուկրաինացի դերասանուհիներ
Կատեգորիա:Ուկրաինացի հաղորդավարներ
Կատեգորիա:Ուկրաինացի մոդելներ
Կատեգորիա:Ուկրաինացի կոմպոզիտորներ
Կատեգորիա:Ուկրաինացի երգահաններ
Կատեգորիա:Անհետ կորած անձինք
Դանիիլ Գլեյխենգաուզ

**Դանիիլ Մարկովիչ Գլեյխենգաուզը** ( կամ Gleichenhaus, , ) նախկինում ռուս զուգասահորդ և մենասահորդ է։ Որպես մենասահորդ՝ նա 2007 թվականի Ռուսաստանի ազգային պատանեկան առաջնության բրոնզե մեդալակիր է։ Մրցել է նաև 2007 թվականի աշխարհի պատանեկան առաջնությանը՝ զբաղեցնելով 19-րդ տեղը։ Նրա մարզիչը Վիկտոր Կուդրյավցևն էր։

Որպես զուգասահորդ՝ Գլեյխենգաուզը սկսեց մրցել 2010-11 մրցաշրջանում Քսենիա Կորոբկովայի հետ միասին։ Նրանց միջազգային առաջնելույթը տեղի է ունցել մրցութային հաջորդ մրցաշրջանում, որի ընթացքում նրանք արժանացան պատանեկան տիտղոսին Հյուսիսային Ռայն-Վեստֆալիայի գավաթը () միջազգային մրցույթի ժամանակ։ Նրանց մարզիչներն Ալեքսանդր Ժուլինն ու Օլեգ Վոլոկովն էին։

Հոր մահից հետո Գլեյխենգաուզն անցյալում թողեց մրցութային կարիերան և սկսեց ելույթ ունենալ Իլյա Ավերբուխի սառցե ներկայացումներում։ Ավելի ուշ նա դարձավ մարզիչ, իսկ 2014 թվականին միացավ Էթերի Տուտբերիձեի թիմին Սամբո-70-ում (Մոսկվա) որպես պարուսույց-բեմադրիչ։ Նրա մայր Լյուդմիլա Բորիսովնա Շալաշովան՝ նախկինում բալետի պարուհի և պարուսույց, որը նույնպես աշխատել է Էթերի Տուտբերիձեի թիմում, մահացել է 2019 թվականի օգոստոսի 29-ին։

## Ծրագրեր

## Նվաճումներ
*Գեղասահքի պատանեկան Գրան պրի* ()

### Զուգասահք Կորոբկովայի հետ

### Տղամարդկանց մենասահք

## Ծանոթագրություններ

## Արտաքին հղումներ
* 
* 

Կատեգորիա:Ռուս գեղասահորդներ
Սայադյան

**Սայադյան**, հայկական ազգանուն։

## Ազգանունը կրողներ
* Ալեքսանդր Գեորգիի Սայադյան (ծնվ. 1949), հաղորդավար։
* Բագրատ Գևորգի Սայադյան (1902-1975), մանկաբարձ-գինեկոլոգ։
* Լևոն Հակոբի Սայադյան (1949-2014), շաշիստ։
* Կառլոս (Կառլեն) Միշայի Սայադյան (ծնվ. 1948), նկարիչ։
* Համբարձում Գերասիմի Սայադյան (1909-1991), ճարտարագետ, քիմիկոս-տեխնոլոգ։
* Հայկ Լենիկի Սայադյան (ծնվ. 1980), նկարիչ, անիմացիոն ֆիլմերի հեղինակ և ռեժիսոր, գովազդային ու երաժշտական անիմացիոն հոլովակների ռեժիսոր, գրող, կոմպոզիտոր։
* Հովիկ Յախշիբեկի Սայադյան (ծնվ. 1971), աշխարհագետ։
* **[[Յուրի Սայադյան (այլ կիրառումներ)|Յուրի Սայադյան]]**
** Յուրի Միսակի Սայադյան (1935-2009), հնչյունային օպերատոր։
** Յուրի Վաչագանի Սայադյան (ծնվ. 1934), երկրաբան։
* Սոֆյա Ռոբերտի Սայադյան (ծնվ. 1981), օպերային երգչուհի, սոպրանո։

## Գրական հերոսներ
* *Սայադյան*, Արամ Վարդանյանի «Մեղավոր հոգու շշունջը» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Արաբերեն հիմքով ազգանուններ
Կատեգորիա:Անձնանվանական հիմքով ազգանուններ
Պավել Սուկոսյան

**Պավել Ալեքսեյի Սուկոսյան** (, ), ռուսաստանցի հայազգի հանդբոլիստ և մարզիչ, սպորտի վաստակավոր վարպետ, օլիմպիական չեմպիոն (2000)։

## Կենսագրություն
Պավել Սուկոսյանը Կրասնոդար քաղաքի Օլիմպիական հերթափոխի մանկապատանեկան մասնագիտացված մարզական դպրոցի (СДЮСШОР) սան է։ Առաջին մարզիչը եղել է Յուրի Գրիգորևիչ Զայցևը։

1980 թվականին ծառայության է անցել խորհրդային բանակում, որտեղ սկսել է խաղալ Տիրասպոլի մարզական ակումբի կազմում։ Այնտեղ նրան նկատել են և հրավիրել Մոսկվայի ԲԿՄԱ, որտեղ սկսել է խաղալ 1982 թվականից։

Պավել Սուկոսյանը խաղացել է նաև ռուսաստանյան «Ստեպան Ռազին», «Պերմսկիե մեդվեդի» ակումբներում, ինչպես նաև գերմանական «Վերատալ» և «Կրանաու» ակումբներում։

2007-2013 թվականներին նա շարունակել է իր խաղային կարիերան «Սունգուլ» ակումբում, ինչը նրան դարձրել է պրոֆեսիոնալ հանդբոլի համաշխարհային ռեկորդակիր (ելույթներն ավարտելու պահին նա 50 տարեկան էր)։ 2017 թվականին նա թարմացրել է այդ ցուցանիշը՝ կրկին խաղահրապարակ դուրս գալով արդեն 55 տարեկանում։ Նա պաշտպանել է Ռուսաստանի Սուպերլիգայում հանդես եկող УОР №2 թիմի դարպասը։

Ռուսաստանի ազգային հավաքականի կազմում ընդգրկվել է 1992 թվականին։ 2000 թվականին Սիդնեյում կայացած Օլիմպիական խաղերի չեմպիոն է։ Մասնակցել է նաև 1996 թվականի Օլիմպիական խաղերին, որտեղ թիմը զբաղեցրել է 5-րդ տեղը։

Աշխարհի 1993 և 1997 թվականների չեմպիոն է, 1999 թվականի աշխարհի առաջնության արծաթե մեդալակիր։ Եվրոպայի 1996 թվականի չեմպիոն, Եվրոպայի 1994 և 2000 թվականների առաջնությունների արծաթե մեդալակիր։ ԽՍՀՄ 1987 թվականի չեմպիոն, Ռուսաստանի 1994 և 1995 թվականների չեմպիոն։

1993 թվականին ավարտել է Մոսկվայի ֆիզիկական կուլտուրայի պետական ակադեմիան։

Վերջին տարիներին մարզչական աշխատանք է կատարում Կրասնոդարի «Կուբան» ակումբի կանանց թիմում։

## Ընտանիք
Ամուսնացած է Նատալյայի հետ, նրանք ունեն երկու զավակ։ Որդին՝ Անտոնը (ծնվ. 1984), աշխատում է Մոսկվայի մետրոպոլիտենում, դուստրը՝ Պոլինան (ծնվ. 1994), ապրում է Վրաստանում։

## Ծանոթագրություններ

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Ապրող անձինք
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Կրասնոդար քաղաքում ծնվածներ
Կատեգորիա:Հայ օլիմպիական չեմպիոններ
Կատեգորիա:Հայկական ծագմամբ ռուսներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Ֆոկուս խումբ (այլ կիրառումներ)

**Ֆոկուս խումբ** անվամբ կան հետևյալ հոդվածները.

* Ֆոկուս խումբ, չկառուցքավորված հարցազրույց, որը վարում է հատուկ պատրաստված մասնագետը նախօրոք պայմանավորված ռեսպոնդենտների ոչ մեծ խմբի հետ։
* «Ֆոկուս խումբ», ռուս ժամանակակից գրող Վիկտոր Պելևինի փիլիսոփայական-հեգնական պատմվածքը։
Միակը…

**«Միակը…»** (), խորհրդային լիամետրաժ գունավոր գեղարվեստական ֆիլմ, որը նկարահանել է ռեժիսոր Իոսիֆ Խեյֆիցը 1975 թվականին «Լենֆիլմ» կինոստուդիայում Պավել Նիլինի «Հիմարություն» () պատմվածքի հիման վրա։

Իոսիֆ Խեյֆիցը ֆիլմը նկարահանել է 70 տարեկանում։ Այն գրեթե ամբողջությամբ նկարահանվել է Զապորոժիեում։

Ֆիլմում առանցքային դերերից մեկը կատարել է Վլադիմիր Վիսոցկին, սակայն դերասանի խիտ գրաֆիկը նրան թույլ չի տվել գալ և որոշել են նկարահանել առանց նրա՝ հատուկ նշելով նրա տեղը կադրում այնպես, որ հետո նկարահանվի և մոնտաժվի ֆիլմում։ Խեյֆիցը ֆիլմում ներառել է Վիսոցկու կատարմամբ երգ, ընդ որում՝ առաջարկել է անձամբ ընտրել, թե ինչ է ուզում երգել։

## Սյուժե
Կոլյա Կասատկինը, որն իր կնոջ՝ Տանյուշայի մեջ տեսնում է կանացի հմայքի, քնքշության, բարության իդեալը, որը սիրում էր նրան մինչև ինքնամոռացություն, շփոթության մեջ է հայտնվել կնոջ դավաճանության մասին զրույցներից պատճառով։ Տեսնելով կնոջը երգչախմբի ղեկավարի հետ՝ Նիկոլայն ամուսնալուծություն է պահանջում։ Շարունակելով սիրել միմյանց՝ նախկին ամուսինները դժգոհ են բաժանումից։ Կասատկինը նոր հապճեպ ամուսնությունից գետո չի վերագտնում իր հոգեկան հանգստությունը։ Ամենօրյա տառապանքների, անցյալ կյանքի ձգտման մեջ նա կորցնում է նաև իր վաղեմի երազանքը՝ ապրել և աշխատել Հեռավոր Արևելքում, որտեղ ծառայել է բանակում։ Երկուսն էլ շատ ուշ են հասկանում, որ սերը հապճեպ որոշումներ չի ներում, որ այն պետք է կարողանալ պահպանել և պաշտպանել։

## Դերերում
* Վալերի Զոլոտուխին – *Նիկոլայ Կասատկին*
* Ելենա Պրոկլովա – *Տատյանա Ֆեշևա*
* Լյուդմիլա Գլադունկո – *Նատալյա*
* Վլադիմիր Վիսոցկի – *Բորիս Իլյիչ*
* Լարիսա Մալևաննայա – *Մանյունյա*
* Վյաչեսլավ Նևիննի – *Յուրի Ժուրչենկո*
* Լյուբով Սոկոլովա – *Աննա Պրոկոֆևնա Կասատկինա, Նիկոլայի մայրը*
* Վլադիմիր Զամանսկի – *Գրիգորի Վալերյանովիչ Տատարինցև, ավտոբազայի պետ*

## Նկարահանող խումբ
* Սցենարիստներ՝ Պավել Նիլին, Իոսիֆ Խեյֆից
* Բեմադրությունը՝ Իոսիֆ Խեյֆիցի
* Գլխավոր օպերատոր՝ Հենրիկ Մարանջյան
* Գլխավոր նկարիչ՝ Վլադիմիր Սվետոզարով
* Կոմպոզիտոր՝ Նադեժդա Սիմոնյան

## Մրցանակներ
* Ֆրունզե քաղաքում կայացած IX համամիութենական կինոփառատոնի երկրորդ մրցանակ Ելենա Պրոկլովային «Կնոջ լավագույն դերակատարման համար» անվանակարգում (1976),
* Պանամայում կայացած XV միջազգային կինոփառատոնի մրցանակ «Կնոջ լավագույն դերակատարման համար» Ելենա Պրոկլովային, Կենտրոնական Ամերիկա (1976)։

## Փաստեր
Գլխավոր դերի համար փորձերի են մասնակցել նաև Լյուդմիլա Գլադունկոն և Նատալյա Բոգունովան։

## Ծանոթագրություններ

## Արտաքին հղումներ
* 
* «Единственная…» Аннотированный каталог фильмов киностудии «Ленфильм» 1918—2003.
* 
* 
* 
* 
* 
* 
* 
* Единственная (1975) на сайте Фильмы СССР

Կատեգորիա:1975 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Ավետիս Զենյան

**Ավետիս Նազարի Զենյան**  (), խորհրդային և ռուսական կինոյի օպերատոր, լուսանկարիչ։

## Կենսագրություն
Ավետիս Զենյանը ծնվել է 1935 թվականին, Բեյրութում, Հայոց ցեղասպանությունից փրկված բնիկ այնթապցիների ընտանիքում։ Հայրը՝ Նազար Զենյանը հետագայում զբաղվել ճարտարապետությամբ, անդամագրվել է կոմունիստական կուսակցությանը։ Ավետիսը եղել է երեք եղբայրներից կրտսերը, Հալեպում սովորել է ֆրանսիական դպրոցում և երգել եկեղեցում։ 1946 թվականին մոր և եղբայրների հետ հայրենադարձվել է Խորհրդային Հայաստան, որտեղ ապրել են Տավուշի Այգեհովիտ գյուղում։

Ավետիսը Հայաստանում զբաղվել է առևտրով և լուսանկարչությամբ։ Բեյրութից հայրենադարձված մի լուսանկարիչ, որն Ավետիսից քսան տարով մեծ է եղել, շատ բան է սովորեցրել նրան։ Նրա խորհրդով Ավետիսը մեկնել է Մոսկվա և 1954 թվականին  ընդունվել Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական բաժինը, ուսանել է Լյուդմիլա Գուրչենկոյի, Վասիլի Շուկշինի ընկերական շրջապատում։ Իր դիպլոմային աշխատանքը ցանկացել է նկարահանել սցենարիստ Արման Մանարյանի հետ՝ հայ հայրենադարձների մասին։ Նրանք Գառնիում նկարահանել են մի դրվագ Մարտիրոս Սարյանի և Իլյա Էրենբուրգի մասնակցությամբ։

Զենյանը մասնակցել է Երվանդ Մանարյանի դիպլոմային աշխատանքի՝ «Տժվժիկի» կարճամետրաժ ֆիլմի նկարահանմանը, սակայն նրա անունը ենթագրերում բացակայում է։

Հետագայում մեկնել Մոսկվա, որտեղ  Մարկ Հովսեփյանի հետ նկարահանել է տեսարաններ Մոսկվայից, այն Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դիպլոմային աշխատանքների մրցույթում արժանացել է առաջին մրցանակի, ինչից հետո Զենյանին աշխատանքի են հրավիրել «Մոսֆիլմ» կինոստուդիա։ Որպես բեմադրող օպերատոր մասնակցել է Սերգեյ Բոնդարչուկի «Պատերազմ և խաղաղություն» ֆիլմի նկարանահանման աշխատանքներին։ Նա եղել է միակ օպերատորը, որն աշխատել է ֆիլմի բոլոր չորս մասերի վրա։

Որպես օպերատոր Զենյանն աշխատել է  Ալեքսանդր Միտտայի «Վառվիր, վառվիր, աստղ իմ», «Սա Հաղթանակի օրն է», «Խոպան», «Հեղափոխությամբ ծնվածը», «Ընկեր Սիբիր» ու այլ ֆիլմերում։ Եղել է օպերատոր Դավլաթնազար Խուդոնազարովի խորհրդականը «Ասք Ռոստամի մասին» ֆիլմում։ 1986 թվականին ուղղաթիռից նկարահանել Չեռնոբիլը  աղետից անմիջապես հետո, աշխատել խորհրդային դասական կինոնկարների («Ուրախ տղաներ», «Չապաև», «Ալեքսանդր Նևսկի», «Իվան Ահեղ») վերականգնման վրա։

Մահացել է 2021 թվականի փետրվարին, Մոսկվա քաղաքում։

## Ծանոթագրություններ

## Արտաքին հղումներ
*ԱՎԵՏԻՍ ԶԵՆՅԱՆ 

Կատեգորիա:Խորհրդային լուսանկարիչներ
Կատեգորիա:Խորհրդային կինոօպերատորներ
Կատեգորիա:ՎԳԻԿ-ի շրջանավարտներ
Կատեգորիա:Քաղցկեղից մահացածներ
Բանավոր խոսքի կորպուս

**Խոսքի կորպուս** (կամ **խոսակցական կորպուս**)՝ խոսքի աուդիո ֆայլերի և տեքստերի տառադարձումների շտեմարան։ Խոսքը ուսումնասիրող տեխնոլոգիաներում խոսքի կորպուսները, ի թիվս այլ նպատակների, օգտագործվում են ձայնային մոդելներ ստեղծելու համար (որոնք այնուհետև կարող են օգտագործվել խոսքի ճանաչման կամ խոսողի ճանաչման պրոցեսների համար)։ Լեզվաբանության մեջ բանավոր խոսքի կորպուսները օգտագործվում են հնչյունաբանական, հաղորդակցական վերլուծության, բարբառագիտության և այլ ուղղություններով հետազոտություններ կատարելու համար։

Կորպուսը նման տվյալների բազաներից մեկն է (հոգն․ corpora, այն է շտեմարանային ցանց)։

Խոսքի Կորպուսները երկուսն են՝

1․ Ընթերցվող խոսքի վերծանում, որը ներառում է.

* Գրքերի հատվածներ
* Հեռարձակվող նորություններ
* Բառացուցակներ
* Թվերի հաջորդականություններ  2․ Հանպատրաստից խոսք, որը ներառում է.
* Երկխոսություն - երկու կամ ավելի մարդկանց միջև (ներառում է հանդիպումներ)
* Պատմվածքներ - անձը ներկայացնում է որևէ պատմություն (այդպիսի կորպուսներից մեկը Buckeye Corpus- ն է)
* Քարտեզ-առաջադրանքներ - Անձը քարտեզի հիման վրա երթուղին բացատրում է մյուսին.
* Պայմանավորվածություն արտահայտող խոսք - Երկու մարդ փորձում են գտնել հանդիպման հարմար ժամանակ ՝ հիմնվելով անձնականն ժամանակացույցի վրա։                                                                       
Բանավոր խոսքի կորպուսներին հատուկ տեսակ են ոչ բնիկների խոսքի շտեմարանները, որոնք արտացոլում են խոսք՝ օտար լեզվակրի հնչողությամբ։

## Ծանոթագրություններ

Կատեգորիա:Լեզվաբանություն
Կիմչիծիգե

**Կիմչիծիգեն** () կորեական խոհանոցի գլխավոր ուտեստներից մեկն է։ Այն կորեական ստյու է, որի մեջ ավելացնում են կիմչի՝ կծվության համար, և շոգեխաշում։ Այն ամենատարածված կորեական ստյուերից մեկն է, որոնցից են նաև Դդվենջանգծիգեն և Սունդուբուծիգեն։

## Պատմություն

Ենթադրվում է, որ Կիմչիծիգեն գոյություն է ունեցել նույն ժամանակ, երբ ծագել է Կիմչին, որը պատրաստվում է՝ օգտագործելով պղպեղ, կաղամբ, աղ և կարմիր պղպեղ։ Կիմչիի շատ թթու և աղի լինելու դեպքում, ինչպես նաև ծավալը ավելացնելու համար այն եփում են ջրի մեջ, և ենթադրվում է, որ Կիմչիծիգեն հենց այդտեղից էլ առաջացել է։ Ասում են, որ այն մուտք գործելով Կորեայի արքայական պալատի խոհանոց՝ կոչվեց «Կիմչիջոչի»։

300px|մինի|ձախից|Կիմչիծիգե թունայով

## Բաղադրամասեր

Քանի որ բաղադրամասերը շատ պարզ են և հեշտ է պատրաստել, կորեական տներում շատ հաճախ է նկատվում։ Կիմչիծիգեն պարունակում է կաղամբի կիմչի, բանջարեղեն, տոֆու, միս և ծովամթերք և այլն, բայց սովորաբար միսը և ծովամթերքը միաժամանակ չեն ներառվում։ Հիմնականում խոզի միս են օգտագործում, իսկ տավարի միսը, քանի որ հեշտ պնդանում է, ընդհանուր առմամբ չի օգտագործվում։ Ծովամթերքներից հիմնականում օգտագործում են թունա, իսկ երբեմն ՝ սայրա (ձկան տեսակ)։ Կորեական մյուս ուտեստների նման, կողմնակի ուտեստներն ու բրինձը մատուցվում են Կիմչիծիգեի հետ միասին։ Ասում են՝ Կիմչիծիգեն եփելուց հետո կարմիր պղպեղ ավելացնելը բարելավում է համն ու գույնը։

Կիմչիծիգեն ինչ-որ չափով խմորված է լինում, այդ պատճառով թթու համ ունեցող կիմչի են օգտագործում, քանի որ նոր ներծծված Կիմչին յուրահատուկ համ չունի։ Թթու Կիմչին կարելի է միանգամից ավելացնել, բայց եթե այն տապակվի յուղի մեջ, այն կարող է ավելի լավ համ տալ։ Տապակելու համար հիմնականում օգտագործվում է քնջութի կամ պերիլայի յուղ։ Եթե այն մատուցվում է խոզի մսով, նույնիսկ եթե խոզի ճարպն է տապակված, այն համեղ կլինի։
Մսով կամ ծովամթերքով մատուցվելիս կարող ենք ավելացնել նաև սոյայի հատիկների (լոբու) մածուկ ՝ տհաճ հոտից ազատվելու համար։ Նույն ազդեցությունը կարելի է ձեռք բերել ավեցնելով չոնգջու, սոջու և այլ կորեական խմիչքներ։ Տհաճ հոտից ազատվելու համար կարող ենք պատրաստման ժամանակ սխտոր և սոխ ավելացնել։ Ինչպես նաև, շատ թթու Կիմչի օգտագործելու դեպքում նույնպես կարող ենք ազատվել տհաճ հոտից՝ առանց նշված բաղադրամասերն ավելացնելու։ Եթե եփելու ժամանակ թթու համը չափից շատ ուժեղ է, կարող ենք ավելացնել շաքար ու աղ՝ համը էլ ավելի հարստացնելու համար։

## Սնուցում

Սննդանյութերի քանակը ավելացնելու համար կարող ենք  բացի Կիմչիից այլ բաղադրամասեր ավելացվել։ Կիմչին բարձր կրակի վրա եփելիս, կաթնաթթվային մանրէները ոչնչանում են, ուստի սննդարարությունը պակասում է։ Բացի այդ, նատրիումի պարունակությունը շատ բարձր է Կիմչիի և այլ հավելումների պատճառով, ճարպի պարունակությունը նույնպես բարձր է տապակման համար օգտագործվող յուղի պատճառով։

## Ծանոթագրություններ

Կատեգորիա:Կորեական ապուրներ
Կատեգորիա:Կորեական խոհանոց
Կատեգորիա:Ուտեստներ խոզի մսից
Տնտեսության և ենթակառուցվածքների նախարարություն (Մոլդովա)

**Մոլդովայի տնտեսության և ենթակառուցվածքների նախարարություն** (*Ministerul Economiei şi Infrastructurii*), Մոլդովայի կառավարության ինը նախարարություններից մեկը։

## Պատմություն
Մոլդովայի տնտեսության նախարարությունը հիմնադրվել է 1990 թվականի հունիսի 1-ին որպես Մոլդովական ԽՍՀ-ի ազգային տնտեսության նախարարություն, քանի դեռ Մոլդովան Խորհրդային Միության կազմում էր։ Տարիների ընթացքում այն մի քանի անգամ վերակազմավորվել վերանվանվել է.

* Տնտեսության և ֆինանսների նախարարություն (1991-1992)
* Տնտեսության նախարարություն (1992-1997)
* Տնտեսության և բարեփոխումների նախարարություն (1997-2001)
* Տնտեսության նախարարություն (2009-2017)
* Տնտեսության և ենթակառուցվածքների նախարարություն (2017 - ներկա)

2017 թվականին, որպես Մոլդովայում կառավարական բարեփոխումների մաս, **տնտեսության նախարարությունը** վերանվանվել է տնտեսության և ենթակառուցվածքների նախարարություն, լուծարելու **տրանսպորտի և ճանապարհային ենթակառուցվածքների նախարարությունը** ու **տեղեկատվական տեխնոլոգիաների և կապի նախարարությունը**` դառնում է դրանց իրավահաջորդը։ Այս նախարարությունը նաև իր կազմում ընդգրկեց նախկին շինարարության և տարածաշրջանային զարգացման նախարարությունը։

## Նախարարների ցանկ
* Կոնստանտին Տամպիզա - 1990 թվականի հունիսի 6 - 1992 թվականի հուլիսի 2
* Սերգեյ Չերտան - 1992 թվականի հուլիսի 1 - 1994 թվականի ապրիլի 5
* Վալերիու Բոբուտակ - 1994 թվականի ապրիլի 5 - 1997 թվականի հունվարի 24
* Իոն Գուտու - 1997 թվականի հունվարի 24 - 1998 թվականի մայիսի 22
* Իոն Ստուրզա - 1998 թվականի մայիսի 22 - 1999 թվականի փետրվարի 17
* Ալեքսանդրու Մուրավսչի - 1999 թվականի մարտի 12 - 1999 թվականի նոյեմբերի 12
* Եվգեն Սլոպաչ - 1999 թվականի դեկտեմբերի 21 - 2000 թվականի մարտի 15
* Անդրեյ Չուչու - 2000 թվականի մարտի 15 - 2002 թվականի փետրվարի 4
* Ստեֆան Օդագիու - 2002 թվականի մայիսի 16 - 2003 թվականի հուլիսի 2
* Մարիան Լուպու - 2003 թվականի օգոստոսի 5 - 2005 թվականի մարտի 24
* Վալերիու Լազար - 2005 թվականի ապրիլի 19 - 2006 թվականի սեպտեմբերի 18
* Իգոր Դոդոն - 2006 թվականի սեպտեմբերի 18 - 2009 թվականի սեպտեմբերի 25
* Վալերիու Լազար - 2009 թվականի սեպտեմբերի 25 - 2014 թվականի հուլիսի 3
* Անդրիան Կանդու - 2014 թվականի հուլիսի 3 - 2015 թվականի հունվարի 23
* Ստեֆան Քրիստոֆ Բրիդե - 2015 թվականի փետրվարի 15 - 2016 թվականի հունվարի 20
* Օկտավիան Կալմիկ - 2016 թվականի հունվարի 20 - 2017 թվականի դեկտեմբերի 21
* Կիրիլ Գաբուրիչ - 2018 թվականի հունվարի 10 - 2019 թվականի հունիսի 8
* Վադիմ Բրինզան - 2019 թվականի հունիսի 8 - 2019 թվականի նոյեմբերի 12

## Ծանոթագրություններ

Կատեգորիա:Տրանսպորտի նախարարություններ
Գյուսսինգ

**Գյուսսինգ** () կամ **Նեմետույվար** (հունգ. *Németújvár*), Ավստրիայի կենտրոնական շրջանի քաղաք, որը գտնվում է Բուրգենլանդի շրջանում։ Դարեր շարունակ ծառայել է որպես Հունգարական Բատտյան տոհմի միջնաբերդ։

Մտնում է Գյուսինգ շրջանի կազմի մեջ։ Բնակչությունը կազմում է 3811 մարդ (2005 թվականի դեկտեմբերի 31-ի դրությամբ)։ Տարածքը կազմում է 49,31 կմ²։ Պաշտոնական կոդ` 10 405։

## Նկարներ

Պատկեր:Ruine der Festung Güssing Portal Burgenland.jpg|  
Պատկեր:Holzvergaser_Güssing.jpg|  
Պատկեր:FT_kolonne.jpg|  
Պատկեր:Biogasspeicher.jpg|  
Պատկեր:Bhkwgasmotor.jpg|  


## Քաղաքական իրավիճակ
Կոմունայի բուրգոմիստր-Պետեր Ֆադասց` (ԱԺԿ) 2007 թվականի ընտրությունների արդյունքներով։

Կոմունայի ներկայացուցիչների խորհուրդ` () բաղկացած է 25 տեղից։

* (ԱԺԿ)-ն զբաղեցնում է 15 տեղ։
* ԱՍԴԿ-ն զբաղեցնում է 10 տեղ։

## Արտաքին հղումներ
* Պաշտոնական կայք
* http://www.guessing.co.at
* http://www.renet.at/english/sites/guessing.php/ 
* http://www.renet.at/english/sites/strem.php/ 
* http://www.batthyany.at
* http://www.burgguessing.info

## Ծանոթագրություններ

Կատեգորիա:Եվրոպայի քաղաքներ
Կատեգորիա:Քաղաքների ցանկերի կաղապարներ
Կատեգորիա:Պատմական քաղաքներ
Փառանգիոն

**Փառանգիոն** (նաև՝ **Փառանդիոն**, **Փարանգիոն**, **Փարանզիոն**, **Փարգանոն**), բերդ (ամրոց) և հանքավայր Մեծ Հայքի Տայք աշխարհի Արսյացփոր գավառում, Ճորոխի վտակներ Ուղթիսի և Թորթում գետերի միախառնման վայրում, Մեծ Հայքի առաջին բաժանման (387) սահմանի վրա։

## Պատմություն
6-րդ դարի բյուզանդական պատմիչ Պրոկոպիոս Կեսարացին իր «Պարսկական պատերազմներ» երկում վկայում է, որ Փառանգիոնը գտնվում էր դժվարագնաց և գահավեժներով ընտհատված տեղում և ապստամբ հայերի կենտրոնն էր։ Ըստ Նիկողայոս Ադոնցի՝ Փառանգիոնի մոտ էր գտնվում Բողբերդը, որը սակայն գտնվում է Տայոց աշխարհի Բողխա գավառում։

Մեծ Հայքի առաջին բաժանման ժամանակ Փառանգիոնը անցնում է Բյուզանդիային և մտնում նորակազմ Առաջին Հայք պրովինցիայի մեջ։ 536 թվականին, Հուստինիանոս Ա կայսեր նոր օրենսդրությամբ և սահամանային տարբերությամբ ստեղծվում է Առաջին Հայք պրովինցիան, որի կազմում էլ հայտնում է Փառանգիոնը։ 539 թվականին Առաջին Հայքի հայազգի կառավարիչ Ակակիոսի դեմ ապստամբություն է բռնկվում, որի ժամանակ էլ սպանվում է նա։ Նա առանց որևէ պատճառի հափշտակում էր մարդկանց ունեցվածքը և հայերի վրա նոր հարկեր էր սահմանել։ Ապստամբները կենտրոնանում են Ֆառանգիոնում։ Նրանց դեմ ուղարկվում է պատժիչ խումբ՝ Սիտտասի գլխավորությամբ, որը դեռևս 528 թվականին նշանակվել էր Հայաստանի զորքերի գլխավոր հրամանատար (magister militium per Armenian): Սիտտասը ապստամբ հայերին խոստանում է միջնորդ դառնալ կայսեր առաջ ծանր հարկի վերացման համար, բայց ապստամբները նրան չխաբնվեցին։ Սիտտասը այնուհետև փորձում է ապստամբների շարքերում պառակտում մտցնել, կաշառել մի քանիսին, բայց անհաջողության է մատնվում։ Սիտտասը որոշում է զենքի ուժով ճնշել ապստամբությունը, բայց դեռ գործի չանցած ապստամբության ղեկավարներից մեկի՝ Արտավան Արշակունու նիզակի զոհն է դառնում։

Կայսրը ապստամբ հայերի դեմ է ուղարկում Բուզես զորավարին։ Նա նույնպես փորձում է խաղաղ ճանապարհով դադարեցնել հայերի ապստամբությունը, բայց ապարդյուն, հատկապես այն բանից հետո, երբ նա չարանենգորեն սպանում է բանակցությունների համար իր մոտ ժամանակ Հովհաննեսին, Արտավան Արշակունու հորը։ Դրանից հետո «հայերը հռոմեացիների հետ համաձայնության գալու բոլոր հույսերը կտրեցին․ ի վիճակի չլինելով պատերազմում պարտության մատնել կայսերական բանակը, գործունյա Վասակի գլխավորությամբ նրանք գնացին պարսից արքայի մոտ»։

Փառանգիոնը, լինելով նաև ոսկու հարուստ հանքավայր և գտնվելով հռոմեա-պարսկական սահմանի վրա, հաճախ է ձեռքից ձեռք անցել։ Հուստինիանոս Ա կայսեր ժամանակ (527-565) հանքերը տնօրինող հայազգի Սիմեոնը այն հանձնում է բյուզանդացիներին։

## Տեղադրություն
Փառանգիոնը ենթադրաբար նույնացվում է հայկական աղբյուրներում հիշատակված Ոսկեհանքին, որն էլ տեղադրվում է հետագայի Քարավանք գյուղի մոտ։ Ղուկաս Ինճիճյանը այս անվան հունարենը կարդում է Փարգանոն և այն նույնացնում է Արղանայի հետ։ Անվան Փառանդիոն և Փառանզիոն տարբերակները ենթադրվում է, որ սխալ ընթերցումներ են։

## Ծանոթագրություններ

Կատեգորիա:Բերդեր այբբենական կարգով
Կատեգորիա:4-րդ դարի հայկական բերդեր և ամրոցներ
Կատեգորիա:Տայքի բնակավայրեր
Ֆլավիանա Չառլզ

**Ֆլավիանա Չառլզ** (**, ), տանզանիացի իրավաբան և Տանզանիայի Բիզնեսի և մարդու իրավունքների () գլխավոր գործադիր տնօրեն։ Ֆլավիանա Չարռլզը նաև Աֆրիկյան միության Հակամարտությունների կանխարգելման և միջնորդության աֆրիկյան կանանց ցանցի ()  ակտիվ անդամ է։

## Կենսագրություն
Ֆլավիանա Չարլզը որբ է։ Մեծացել Տանզանիայի Մթանդիկա մի մեծ գյուղում, որը գտնվում է Դար-էս-Սալամից 400 կիլոմետր (250 մղոն) արևմուտքում և շրջանի մայրաքաղաք Իրինգայից՝ 100 կիլոմետր (62 մղոն) դեպի արևելք։ Գյուղն աղքատ է. Բնակիչները ապրուստի միջոց են վաստակում մայրուղու անցորդներին սոխ վաճառելով, իսկ Հռոմի կաթոլիկ եկեղեցու միանձնուհի «Տերեզինա քույրերը», ղեկավարում են նախնական և առևտրային դպրոցները, հիվանդանոցը, կլինիկան և մանկատունը։ Միանձնուհիները մեծապես կախված են արտերկրյա նվիրատվություններից։

Չարլզը կարողացել է Մթանդիկայի Առևտրի դպրոց հաճախել հովանավորչական դրամաշնորհի միջոցով։ Նա եղել է տասը ուսանողներից մեկն է։ Նրան դաստիարակվել է Թերեզինա քույրերից Բարբերինա Մհագալան, որը առևտրային դպրոցի պատասխանատուն (proctor) է, որը երիտասարդ աղջիկներին, ովքեր ի վիճակի չէին միջնակարգ կրթություն ստանալ, սովորեցնում է դերձակի և կարի հմտություններ։

2002 թվականին Չարլզը ստացել է Դար-էս-Սալամի համալսարանի Իրավագիտության բակալավրի (LLB) աստիճան։ Այնուհետև շարունակել է կրթությունը ստանալով մագիստրոսի *Միջազգային իրավունքի և մարդու իրավունքների* կոչում 2010 թվականին Անգլիայի Քովենթրիի համալսարանում (Քովենտրի)։

## Գործունեություն
Համալսարանն ավարտելուց հետո Ֆլավիանա Չարլզը դարձել է Տանզանիայի *Իրավունքի և Մարդու իրավունքների կենտրոնի* ծրագրերի աշխատակից, որտեղ նա  գենդերային հավասարության մասին մի շարք այնպիսի հրապարակումներ համահեղինակ է, որոնք վերաբերվում են արդյունահանման ոլորտին, ներդրումներում համայնքի իրավունքներին, կորպորատիվ սոցիալական պատասխանատվությանը և մաքուր, առողջ և անվտանգ շրջակա միջավայրի իրավունքին։ Չարլզը բազմաթիվ կազմակերպությունների անդամ է, որոնք կենտրոնացած են օրենքի և մարդու իրավունքների վրա, այդ թվում ՝ «Տանգանիկայի իրավաբանական ընկերություն» (շարունակական իրավաբանական կրթության կոմիտե), «Արևելյան Աֆրիկայի իրավաբանական ընկերություն», «Աֆրիկյան կոալիցիա կորպորատիվ հաշվետվողականություն», «Տանզանիայի կին իրավաբանների ասոցիացիա» և «Տանզանիայի իրավապաշտպանների ասոցիացիա» կազմակերպությունները։ Բացի այդ, Չարլզը դասախոսություններ է կարդում Բագամոյոյի համալսարանում և Տանզանիայի իրավաբանական դպրոցում՝ հատուկ շեշտադրում անելով գենդերային հավասարության, համայնքային ներդրումների իրավունքների, մաքուր շրջակա միջավայրի իրավունքի և կորպորատիվ սոցիալական պատասխանատվության վրա։

Ֆլավիանան այժմ Տանզանիայի կին-իրավապաշտպանների կոալիցիայի նախագահն է և Աֆրիկայի փաստաբանների ասոցիացիայի (AFBA) գլխավոր քարտուղարը։ Քեմբրիջի համալսարանի հրատարակչության *Բիզնես և մարդու իրավունքներ* հանդեսի խմբագիրն է։

Նա մեկնաբանել է նավթի և գազի արտահանման ազդեցությունը կանանց և տեղի աղքատ համայնքների վրա, ինչպես նաև առկա իրավական շրջանակների «կուրությունը», որոնք խորացնում են գենդերային անհավասարությունը։

## Ծանոթագրություններ

Կատեգորիա:Իրավապաշտպաններ
Կատեգորիա:Տանզանիայի բնակչություն
Կատեգորիա:Միջազգային իրավունքի մասնագետներ
Հարիս Դիքինսոն

**Հարիս Դիքինսոն** (, ), բրիտանացի դերասան։

## Վաղ կյանք
Հարիս Դիքինսոնը ծնվել է 1996 հունիսի 24-ին։ Մեծացել է Արևելյան Լոնդոնի Լեյթսթոուն քաղաքում։ Նա ընտանիքի չորս երեխաներից փոքրն է։ Տասնյոթ տարեկանում թողել է դպրոցը, որտեղ փորձում էր կինո և թատրոն սովորել։ Դիքինսոնը հետաքրքրվում էր թագավորական ծովային հետևազորով, սակայն նրա դերասանության ուսուցիչը համոզեց նրան վերադառնալ թատրոն։

## Գործունեություն
Դիքինսոնն իր գործունեությունը սկսել է կարճամետրաժ ֆիլմերով, որոնք նա նկարահանել է ըստ իր սցենարի։ Նա ունեցել է նաև աննշան հեռուստատեսային դերեր՝ նկարահանվելով «Աղջիկներ» (2014) հեռուստասերիալում և «Տուն» (2016) հեռուստաֆիլմում։

Դիքինսոնը գլխավոր դեր է ստացել Էլիզա Հիթմանի «Լողափային առնետներ» անկախ դրամայում (2017), որի համար արժանացել է Լոնդոնի կինոքննադատների շրջանի, «Գոթամ» և «Անկախ ոգի» անվանակարգերի։ Նույն թվականին նա դերերով հանդես է եկել «Լուռ վկա» և «Կլիկ» հեռուստասերիալներում։ 2018 թվականին Հարիսը խաղացել է Ջոն Փոլ Գեթի III-ի դերը անթոլոգիական «Թրասթ» սերիալի առաջին եթերաշրջանում, ինչպես նաև ունեցել է դերեր «Բացիկներ Լոնդոնից» և «Մութ արտացոլանքներ» ֆիլմերում։ 2019 թվականին նա խաղացել է արքայազն Ֆիլիպի դերը «Մալեֆիսենտ։ Խավարի տիրուհին» ֆիլմում։ Փոքր դեր է ունեցել Քսավյե Դոլանի «Մատիաս և Մաքսիմ» ֆիլմում։ 2020 թվականին Հարիսը նկարահանվել է «Kingsman» ֆրանշիզի փրիքվելում՝ «King’s Man: Սկիզբը» մարտաֆիլմի գլխավոր դերում։ Նա նաև հանդես է եկել ռեժիսոր Ջոանա Հոգի «Հուշանվեր. Մաս 2» դրամայում, որը «Հուշանվեր» ֆիլմի շարունակությունն է։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Արտավազդ Ա Մամիկոնյան

**Արտավազդ Ա Մամիկոնյան** (), հայ զորահրամանատար, սպարապետ Մեծ Հայքի թագավորության ժամանակ, Մամիկոնյան ընտանիքի ամենահին նախահայրը։ Նա ապրել է 3-րդ դարի վերջում և 4-րդ դարի սկզբում։ Ըստ Քրիստիան Սետտիպանիի, նա ամուսնացել է Վիրքի արքա Համազասպ Գ-ի (260-265) դստեր հետ և ունեցել երկու որդի՝ Վաչե Մամիկոնյանը և Համազասպը, որոնց սերունդները կարևոր դեր են խաղացել Հայաստանի քաղաքականության մեջ։

Արշակ Բ-ի կառավարման սկզբում արդեն Արտավազդ Մամիկոնյանը ողջ չէր, այլապես Փավստոս Բուզանդը նրան կհիշատակեր։

## Ծանոթագրություններ

## Աղբյուրներ
* 
* (in French) Les dynasties de la Caucasie chrétienne de l’Antiquité jusqu’au XIXe siècle ; Tables généalogiques et chronologiques, Rome, 1990.

Կատեգորիա:3-րդ դարի հայ նախարարներ
Կատեգորիա:4-րդ դարի հայ նախարարներ
Կատեգորիա:Բնօրինակում անաղբյուր հոդվածներ
Կատեգորիա:Մամիկոնյաններ
SexyBack

«**SexyBack**», ամերիկացի երգիչ Ջասթին Թիմբերլեյքի երգը, նրա երկրորդ ալբոմի՝ *[[FutureSex/LoveSounds]]*-ի առաջին սինգլը՝ թողարկված 2006 թվականի հուլիսի 7-ին։ Նրանում իր մասնակցությունն է ունեցել նաև Թիմբալենդը՝ որպես ֆոնային վոկալ։

Թիմբալենդը երգը նկարագրել է այսպես․ «Դեյվիդ Բոուին և Դեյվիդ Բիրնը ձայնագրել են Ջեյմս Բրաունի «Sex Machine» երգի քավեր տարբերակը»։ Ջասթինը պնդել է, որ նրա վոկալային հատվածը ոգեշնչված է Փրինսից։

Թիմբերլեյքը և Թիմբալենդը ստացել են «Գրեմմի»՝ որպես «Լավագույն պարային ձայնագրություն»։

## Տեսահոլովակ
Տեսահոլովակը նկարահանվել է Բարսելոնայի շքեղ հյուրանոցներից մեկում՝ իսպանացի դերասանուհի Ելենա Անայայի («Վան Հելսինգ» ֆիլմից հայտնի) մասնակցությամբ։

Տեսանյութը սկսվում է այն բանից, թե ինչպես է վագոնը մեծ քաղաքի ֆոնին շարժվում ճոպանուղով։ Այնուհետև ցուցադրվում է հյուրանոցը, որտեղ Ելենան վրայից հանում է կարդիգանը։ Կադրում հայտնվում է Թիմբերլեյքը (հավանաբար, հարևան սենյակում գտնվող), այնուհետև նրան կարելի է տեսնել ակումբում և սպիտակ ֆոնի վրա։ Տեսանյութը անցնում է այդ չորս սյուժեների միջև, կադրում պարբերաբար հայտնվում են ակումբի դրսի մարդիկ։

Ինչ-որ պահի Թիմբերլեյքը մտնում է Ելենայի սենյակ պատշգամբի միջոցով։ Երբ նա գնում է ստուգելու պատուհանը, Ջասթինը ցատկում է նրա վրա՝ ցույց տալով, որ նրանք ունեն սեքսուալ հետաքրքրություն միմյանց նկատմամբ։Ակումբի տեսարանն ավարտվում է նրանով, որ Թիմբերլեյքը պրկում է Ելենային լոգարանի անկյունում։ Հյուրանոցի սենյակի տեսարանում Թիմբերլեյքը լքում է նրան այնպես, ինչպես հայտնվել էր այնտեղ։ Նա ցատկում է պատշգամբ, երբ պայթյուն է տեղի ունենում։ Տեսանյութն ավարտվում է այն կադրերով, որոնցում Ելենան նստած է փոքր հեռուստացույցի առջև, որտեղ ցուցադրվում է համբույր։

## Հիթ-շքերթներ

## Ծանոթագրություններ

Կատեգորիա:2006 երգեր
Կատեգորիա:2006 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ջասթին Թիմբերլեյքի երգեր
Անա Ժիրարդո

**Անա Ժիրարդո** (, ), ֆրանսիացի դերասանուհի։ Ամենամեծ հայտնիությունը նրան բերել է Լյուսի Կլերսենի դերը՝ «Վշտի կանչը» հեռուստասերիալում։

## Կենսագրություն
Անա Ժիրարդոն ծնվել է 1988 թվականի օգոստոսի 1-ին՝ Փարիզում։ Նրա հայրը ֆրանսիացի դերասան Իպոլիտ Ժիրարդոն է, իսկ մայրը՝ Իզաբելլ Օտերոն։

Կինոյում առաջին խաղը կատարել է 1992 թվականին՝ «Սիրելուց հետո» ֆիլմում, որտեղ խաղացել է իր հայրը։ Ակտիվ կարիերան սկսել է 2009 թվականին։ Նկարահանվել է «Իմ ճանապարհը», «Կորցրած դրախտ», «Բժիշկ Նոկայի խարդախությունը» և այլ ֆիլմերում։

2014 թվականին խաղացել է «Ռոմեո և Ջուլիետ» բեմադրությունում՝ ֆրանսիական «Պորտ Սենթ Մարտեն թատրոն»-ում։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Վելիջանյան

**Վելիջանյան**, հայկական ազգանուն, առաջացել է Վելիջան անունից։
Ըստ Տեր֊Հովնանյանցի, Խոջա Վելիջանյանների տոհմը 17-րդ դարում Ջուղայի ամենաանվանի առևտրական տոհմերից մեկն է եղել։ «Վելիջանը գաղթել է Հայաստանից»։

## Ազգանունը կրողներ
* Պետրոս Ոսկան Վելիջանյան (1680-1751),ջուղահայ վաճառական,բարերար։
* Մինաս Ջուղայեցին կամ Մինաս Վելիջանյան ջուղահայ նկարազարդող և մանրանկարիչ։
* Պետրոս Վելիջանյան(1580-1649),ջուղահայ վաճառական,բարերար։
* Հայրապետ Վելիջանյան, վենետիկահայ վաճառական։
* Եղիա Վելիջանյան, Իրանի հայ առաջին սկաուտապետ, կրթական վաստակավոր գործիչ, դաստիարակ-ուսուցիչ, արվեստագետ, նկարիչ։
* Գագիկ Վելիջանյան, Servier միջազգային դեղագործական ընկերության հայաստանյան ներկայացուցչության տնօրեն, դեղագետ, Առողջապահության ազգային ինստիտուտի Ֆարմացիայի և մարքեթինգի ամբիոնի վարիչ։

## Ծանոթագրություններ

## Արտաքին հղումներ
* Caucasian Elites and Early Modern State-building in Safavid Iran
* Armenian Gospel book 
*  Treasures from the Ark: 1700 Years of Armenian Christian Art

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Արաբերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ